Odense Adresse-Contoirs Efterretninger, 1848-08-21
Oberst v. Fürsen-Bachmann, der paa Opstandsdagen med sin Eskadron strax erklærede sig for Schleswig=Holstein, fik en lignende Hylding. Før Vaabenstilstand-Underhandlingernes Afbrydelse i Juli skrev General Hedemann saaledes til General Wrangel: "Veile den 24 Juli 1848. Hr. General! Den 12 d. M. havde jeg den Ære at underrette Deres Excellence om, at jeg af Kongen, min ophøiede Herre, var bleven bemyndiget til, i Forening med Deres Excellence, at undertegne en Vaabenstilstand, afsluttet i Malmø under Sverrigs Ledelse, paa en af begge Parter antagen Basis. Denne Basis var antagen og bekræftet paa den ene Side af Hs. Danske Majestæt og paa den anden Side af Hs. Maj. Kongen af Preussen, saaledes som Hoffet i Berlin ved en overordentlig Gesandt har meddeelt Hs. Maj. Kongen af Sverrig og Norge. Deres Ex. havde den Godhed den 12 s. M. at underrette mig om, at ogsaa De af Hs. Maj. Kongen af Preussen havde modtaget de nødvendige Fuldmagter for at underhandle om og undertegne en Vaabenstilstand. Jeg havde altsaa fuldkommen Grund til at formode, at Vaabenstilstanden vilde blive undertegnet paa de antagne Betingelser. - Men ved de foreløbige Konferencer, som fandt Sted paa Bellevue ved Kolding, fandt Hr. Generalen for godt at fremkomme med Betingelser, der kun lidet stemmede overeens med de i Malmø antagne, og i Stedet for dem af disse, som kunde indeholde en eller anden Fordeel for Danmark, at sætte andre af en uendelig mindre gunstig Natur. Jeg troede imidlertid ikke at burde paatage mig at afbryde denne Underhandling, omendskjøndt den paa en saa forunderlig Maade skiftede Udseende, og jeg underrettede derfor min Regjering derom. Denne bemyndigede mig til ved Hr. de Reedtz at foreslaae Deres Exc. flere Modisikationer, ) i det Haab at tilveiebringe en Overeenskomst. Men i Konference af 19 d. M. udtalte Dhrr. Grev de Pourtales, Grev d'Oriola og Grev Münster, som handlede i Deres Excellences Navn, i Storbrittanniens og Sverriges og Norges Gesandters Nærværelse, omtrent de samme Fordringer som i de foregaaende Konferencer med nogle Forandringer, som ikke gjorde dem meere antagelige i den danske Regjerings Øine. Endelig paastaaer Deres Exc., at undergive dette Arrangement en ny Ratification, hvis Udeblivelse skulde være tilstrækkelig til at tilintetgjøre Alt, hvorom Man var bleven enig. - Kongens Regjering har gjort Alt, hvad der stod i dens Magt for paa en hæderlig Maade at gjøre en Ende paa Fjendtlighederne, men vilde aldrig kunne beslutte sig til at ansee som intetbetydende Hs. Maj. Kongen af Preussens Forpligtelse ligeoverfor Sverrig, eller til at tænke, at den Souverain, som har foregrebet den tydske Nationalforsamlings befaling og begyndt den nuværende Krig, ikke meere var Herre over dens Ophør, og det uagtet de Fuldmagter, der ere blevne ham overdragne i denne Henseende. - Dersom Deres Exc. dømmer anderledes, bliver det Dem, der maa paatage Dem Ansvaret derfor, og som paany paakalder Vaabnenes Afgjørelse; men paa min Side bør jeg underrette Dem om, at jeg endnu strax, i Løbet af Dagen (førend Vaabenhvilens Udløb) er beredt til at undertegne Vaabenstilstanden, paa de i Malmø antagne Betingelser. Jeg har den Ære o. s. v. - Wrangels Svar, der er dat. Haderslev den 24 Juli siger kort, at da Man forkaster de af ham foreslaaede Modisikationer og ikke vil samtykke i at Stilstandens Ratification forbeholdes Rigsforstanderen, saa vilde Fjendtlighederne atter begynde samme Dags Aften Kl. 10.